Alarcón

Alarcón [alarKON] estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas alarconense. La censita loĝantaro en 2016 estis de 148 loĝantoj kaj la denseco estas de 1,23 loĝ/km².

 Situo 
Alarcón estas situanta en la orienta parto de Kastilio-Manĉo en la komarko aŭ distrikto Kvenka Manĉeto en la sudorienta parto de la Provinco Kvenko, je altitudo de 840 m super marnivelo; je 80 km el Kvenko, provinca ĉefurbo. Krome ĝi distas 203 km el Toledo, 189 km el Madrido, 506 km el Barcelono kaj 165 km el Valencio.

La areo de ties teritorio estas de 119,96 km². La geografiaj koordinatoj estas 37º 56' N, 6º 37' Ok.

 Historio 
eta|maldekstre|250px|Kastelo de Alarcón.
La historio de Alarcón estas ligata al ties kastelo kiel fortikaĵo, tiele ĝi estis sidejo de unu de la regionoj de la antikva Senjorlando de Villena. Estas aliaj valoraj elementoj de monumenta heredaĵo. Ekzemple la preĝejoj de Sankta Dominiko de Silos, de Sankta Johano Baptisto, la Sankta Triunuo, Sankta Maria de la Kamparo, kaj la ermitejo de Sankta Maria de la Orden, la Urbodomo, la Domego de Villena kaj la palaco de Castañeda).

Post la Hispana Enlanda Milito la loĝantaro falis el pinto de 1,258 loĝantoj en 1950 al 148, tio estis oni perdis pli ol 1,100 loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Alarcón, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Alarcón kie oni falis al la nunaj 148.

 Ekonomio 
Agrikulturo kaj brutobredado tradicie. Servoj kaj loĝejoj. Turismo.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko